Diari Oficial de la Generalitat Valenciana


Sumari del DOGV 2624, del 13-11-1995 (1995/836710)

DECRET 325/1995, de 30 d'octubre, del Govern Valencià, pel qual accepta la cessió gratuïta de la propietat de l'immoble de 428,83 m2 de superfície, situat al carrer de la Séquia, s/n, d'Albalat de la Ribera, destinat a centre de salut, realitzada per l'ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/10/30/325/dof/vci/html**

### Dades del document

Número de DOGV
:   2624

Data del DOGV
:   13-11-1995

Secció del DOGV
:   DISPOSICIONS GENERALS

Número del document
:   1995/836710


Data del document
:   30-10-1995

Organisme emissor
:   Conselleria d'Economia i Hisenda

Tipus de document
:   Decret

DECRET 325/1995, de 30 d'octubre, del Govern Valencià, pel qual accepta la cessió gratuïta de la propietat de l'immoble de 428,83 m2 de superfície, situat al carrer de la Séquia, s/n, d'Albalat de la Ribera, destinat a centre de salut, realitzada per l'ajuntament d'aquest municipi.   
L'Ajuntament d'Albalat de la Ribera, en la sessió plenària realitzada el dia 2 de març de 1995, acordà la cessió gratuïta a la Generalitat Valenciana de la propietat de l'immoble situat al carrer de la Séquia, s/n, propietat de l'Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 30 d'octubre de 1995,  
DECRETE  
Article primer  
Acceptar la cessió gratuïta de la propietat, realitzada per l'Ajuntament d'Albalat de la Ribera, de l'immoble de 428,83 m2 de superfície situat al carrer de la Séquia, s/n, que confronta: davant, carrer de la Séquia; dreta, escorxador públic; esquerra, Pedro Pérez i Amelia Claver, i fons, casa de la cultura.  
Aquesta finca es troba inscrita en el Registre de la Propietat de Sueca, tom 2599, llibre 130 d'Albalat de la Ribera, foli 132, finca 8.491.  
Article segon  
La cessió gratuïta efectuada per l'Ajuntament d'Albalat de la Ribera es fa amb la condició de destinar l'immoble a centre de salut, en el termini dels quatre anys següents a l'atorgament de l'escriptura pública corresponent, i que romanga en aquesta destinació durant els 30 anys següents.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i d'inscriure al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 30 d'octubre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI